Ved retten i Hjørring blev en 28-årig mand i dag varetægtsfængslet i fire uger. Han sigtes for brandstiftelse, hærværk og grov vold mod ekskæresten. Derudover havde han truet ekskærestens mor med at "skære hende i stykker og spise hende". Det oplyser politiadvokat Peter Rask. Den forsmåede mand splittede ekskærestens hjem ad af med en motorsav, og tændte et bål i huset. I retten påstod han, at han bare havde tændt bålet for at varme sig. Politianklageren begærede manden mentalundersøgt, og det gav dommeren ham ret i. Dommeren sagde i sin kendelse, at manden under retsmødet havde optrådt "noget specielt". Manden kærede med det samme fængslingen og mentalundersøgelsen til landsretten.
En 28-årig mand fra Elling blev varetægtsfængslet i fire uger for at smadre ekskærestens hus med en motorsav.